CELEX: 32012R0410
Language: ro
Date: 2012-05-14 00:00:00
Title: Regulamentul de punere în aplicare (UE) nr. 410/2012 al Consiliului din 14 mai 2012 privind punerea în aplicare a articolului 32 alineatul (1) din Regulamentul (UE) nr. 36/2012 privind măsuri restrictive având în vedere situația din Siria

15.5.2012   
            
            
               RO
            
            
               Jurnalul Oficial al Uniunii Europene
            
            
               L 126/3
            
         REGULAMENTUL DE PUNERE ÎN APLICARE (UE) NR. 410/2012 AL CONSILIULUI
   din 14 mai 2012
   privind punerea în aplicare a articolului 32 alineatul (1) din Regulamentul (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului (1), în special articolul 32 alineatul (1),
   întrucât:
   
               (1)
            
            
               La 18 ianuarie 2012, Consiliul a adoptat Regulamentul (UE) nr. 36/2012.
            
         
               (2)
            
            
               Având în vedere gravitatea situației din Siria și în conformitate cu Decizia de punere în aplicare 2012/256/PESC a Consiliului din 14 mai 2012 privind punerea în aplicare a Deciziei 2011/782/PESC privind măsuri restrictive împotriva Siriei (2), ar trebui incluse și alte persoane și entități pe lista persoanelor fizice și juridice, a entităților sau a organismelor care fac obiectul măsurilor restrictive, prevăzută în anexa II la Regulamentul (UE) nr. 36/2012.
            
         
               (3)
            
            
               În plus, informațiile referitoare la trei persoane care figurează în lista cuprinsă în anexa II la Regulamentul (UE) nr. 36/2012 ar trebui actualizate și mențiunea privind o persoană ar trebui eliminată,
            
         ADOPTĂ PREZENTUL REGULAMENT:
   Articolul 1
   Persoanele și entitățile menționate în anexa I la prezentul regulament se adaugă pe lista care figurează în anexa II la Regulamentul (UE) nr. 36/2012.
   Articolul 2
   Anexa II la Regulamentul (UE) nr. 36/2012 se modifică astfel cum se prevede în anexa II la prezentul regulament.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 mai 2012.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 16, 19.1.2012, p. 1.
   
      (2)  A se vedea pagina 9 din prezentul Jurnal Oficial.
   
      ANEXA I
      
         Persoanele și entitățile menționate la articolul 1
      
      
         Persoane
      
      
                   
               
               
                  Nume
               
               
                  Informații de identificare
               
               
                  Motive
               
               
                  Data includerii pe listă
               
            
                  1.
               
               
                  Adib Mayaleh
               
               
                  Născut în 1955 la Daraa
               
               
                  Adib Mayaleh este responsabil cu furnizarea de sprijin economic și financiar regimului sirian, prin intermediul funcțiilor deținute în calitate de Guvernator al Băncii Naționale a Siriei.
               
               
                  15.5.2012
               
            
                  2.
               
               
                  Salim Altoun, alias Saleem Altoun, alias Abu Shaker
               
               
                  Președinte și CEO al Altoun Group
                  Născut în 1940 la Caracas, Venezuela.
                  Este cetățean venezuelean, cu numărul de identificare 028173131 (deține probabil pașaport venezuelean).
                  Este rezident libanez și posedă un permis de lucru cu numărul: 1486/2011.
               
               
                  Furnizează sprijin financiar regimului. Implicat, prin Altoun Group, într-o schemă care consta în exportul de petrol sirian împreună cu Sytrol, companie inclusă pe listă, cu scopul de a furniza venituri regimului.
               
               
                  15.5.2012
               
            
                  3.
               
               
                  Youssef Klizli
               
               
                  Asistentul lui Salim Altoun
               
               
                  Furnizează sprijin financiar regimului. I-a oferit sprijin lui Salim Altoun pentru a institui, prin Altoun Group, o schemă care consta în exportul de petrol sirian împreună cu Sytrol, companie inclusă pe listă, cu scopul de a furniza venituri regimului.
               
               
                  15.5.2012
               
            
         
      
         Entități
      
      
                   
               
               
                  Nume
               
               
                  Informații de identificare
               
               
                  Motive
               
               
                  Data includerii pe listă
               
            
                  1.
               
               
                  General Organisation of Tobacco
               
               
                  Salhieh Street 616, Damasc, Siria
               
               
                  Furnizează sprijin financiar regimului sirian. General Organisation of Tobacco este deținută în întregime de statul sirian. Profiturile pe care le obține organizația, inclusiv prin vânzarea de licențe de comercializare a unor mărci de tutun străine și prin intermediul taxelor percepute la importurile de mărci de tutun străine, se transferă statului sirian.
               
               
                  15.5.2012
               
            
                  2.
               
               
                  Altoun Group
               
               
                  
                              Altoun Group
                           
                        
                              Zona rurală Maaraba Damasc
                           
                        
                              Autostrada circulară de nord
                           
                        
                              Damasc
                           
                        
                              Siria
                           
                        
                              tel.: 00963-11-5915685
                           
                        
                              Cutie poștală 30484
                           
                        1987 Coduri US SIC 6719
                  Coduri NACE 7415
               
               
                  Furnizează sprijin financiar regimului sirian. Entitatea este implicată într-o schemă care constă în exportul de petrol sirian împreună cu Sytrol, companie inclusă pe listă, cu scopul de a furniza venituri regimului.
               
               
                  15.5.2012
               
            
   
      ANEXA II
      
                  1)
               
               
                  Mențiunile din anexa II la Regulamentul (UE) nr. 36/2012 privind persoanele menționate mai jos se înlocuiesc cu mențiunile următoare:
                  
                              Nume
                           
                           
                              Informații de identificare
                           
                           
                              Motive
                           
                           
                              Data includerii pe listă
                           
                        
                              Manal Al Assad (cunoscută și sub numele de Manal Al Ahmad)
                           
                           
                              Născută la 02.02.1970.
                              Locul nașterii: Damasc
                              Pașaport (sirian) nr. 0000000914
                              Numele de dinainte de căsătorie: Al Jadaan
                           
                           
                              Este soția lui Maher Al Assad și în această calitate beneficiază de avantajele regimului și este asociată îndeaproape cu acesta.
                           
                           
                              23.3.2012
                           
                        
                              Issam Anbouba
                           
                           
                              Președinte al societății Anbouba pentru Industrii din domeniul agricol
                              Născut în 1952 la Homs, Siria.
                           
                           
                              Furnizează sprijin financiar pentru aparatul represiv și pentru grupările paramilitare care exercită acte de violență asupra populației civile din Siria. Pune la dispoziție proprietăți imobiliare (spații, depozite) pentru centre de detenție improvizate. Are relații financiare cu înalți funcționari sirieni.
                           
                           
                              2.9.2011
                           
                        
                              Mazen al-Tabba
                           
                           
                              Născut la 01.01.1958
                              Locul nașterii: Damasc
                              Pașaport (sirian) nr. 004415063; expiră la 06.05.2015
                           
                           
                              Partener de afaceri al lui Ihab Makhlouf și al lui Nizar al-Assad (supus sancțiunilor pe 23/08/2011); coproprietar, împreună cu Rami Makhlouf, al societății Al-Diyar lil-Saraafa (cunoscută și sub numele de Diar Electronic Services), societate de schimb valutar care susține politica Băncii Centrale a Siriei.
                           
                           
                              23.3.2012
                           
                        
            
                  2)
               
               
                  Următoarea mențiune se elimină:
                  
                              68.
                           
                           
                              Saqr Khayr Bek.